4. การประกอบธุรกิจของแต่ละสายผลิตภัณฑ์

4.1 ผลิตภัณฑ์ของบริษัท และบริษัทย่อย แบ่งออกเป็นกลุ่มสินค้าได้ดังนี้

-   1. เลนส์สายตาพลาสติก (Organic Lenses)

  เป็นเลนส์สายตาที่ผลิตจากวัตถุดิบพลาสติก ซึ่งสินค้าของบริษัท และบริษัทย่อย จะแบ่งตามประเภท
  Monomer ที่นำมาใช้ในการผลิต ซึ่งแบ่งออกได้ ดังนี้

  1.1 เลนส์พลาสติกธรรมดา (CR-39)

  เป็นเลนส์ที่ผลิตจาก Monomer ที่มีชื่อการค้าว่า “CR-39” มีดัชนีการหักเหของแสง(Index)
  ที่1.498
  ปัจจุบันมีการนำมาใช้ในการผลิตเลนส์สายตาพลาสติกที่ใช้กันอยู่ทั่วไปโดยเลนส์พลาสติกธรรมดาผลิตทั้งที่บริษัท
  และบริษัทย่อย

2.  เลนส์เปลี่ยนสี (Photochromic Lenses)

  เป็นเลนส์ที่ผลิตจาก Monomer ที่มีส่วนผสมพิเศษ
  ซึ่งเมื่อผลิตเป็นเลนส์แล้วจะสามารถเปลี่ยนสีให้เข้มขึ้นเมื่ออยู่ในที่สว่างมาก
  และจางลงจนใสในที่ร่ม
  ทำให้ความเข้มของแสงที่ผ่านเลนส์ไปที่ตาอยู่ในระดับที่ค่อนข้างคงที่ทำให้ผู้ใส่รู้สึกสบายตา
  โดยเลนส์เปลี่ยนสีผลิตที่บริษัทฯ

3.  เลนส์บางพิเศษ (High Index Lenses)

  เป็นเลนส์ที่ผลิตจาก Monomer ที่มีดัชนีการหักเหของแสงสูงกว่าเลนส์ธรรมดา คือ1.6
  ซึ่งเมื่อผลิตเป็นเลนส์ก็จะทำให้สามารถผลิตเลนส์ที่บางลงกว่าธรรมดา
  ทำให้แว่นตาดูบางลงและไม่หนามาก
  จึงเหมาะที่จะใช้ทำเลนส์สายตาสำหรับผู้ที่มีสายตาผิดปกติมากๆ เช่น สายตาสั้นมาก หรือยาวมาก
  เลนส์บางพิเศษนี้ผลิตที่บริษัทฯ

4.  เลนส์กันแรงกระแทกสูง (High Impact Resistance Lenses)

  เป็นเลนส์ที่ผลิตจาก Monomer ที่เมื่อผลิตเป็นเลนส์จะมีความเหนียว ไม่แตกหักง่าย
  และไม่เกิดคมเมื่อแตกทำให้สามารถตัด เจาะ ได้ง่ายโดยเลนส์ไม่เสียหาย
  รวมถึงมีความปลอดภัยสูงหากเกิดอุบัติเหตุ จึงเหมาะที่จะนำไปใช้ประกอบกับแว่นตาที่ไม่มีกรอบ
  และเหมาะที่จะนำไปใช้ประกอบแว่นตาของเด็ก
  ทั้งนี้ประเทศสหรัฐอเมริกามีข้อบังคับให้ใช้เลนส์กันแรงกระแทกสูงนี้กับเด็กอายุไม่เกิน 18 ปี
  ซึ่งหากผู้ปกครองไม่ประสงค์จะให้เด็กใช้เลนส์กันแรงกระแทกสูงนี้จะต้องลงนามในหนังสือจำกัดความรับผิดชอบกับผู้ประกอบแว่นตาและประเทศในแถบยุโรปหลายประเทศก็อยู่ระหว่างเตรียมออกข้อบังคับให้ใช้เลนส์กันแรงกระแทกสูงกับเด็กในลักษณะเดียวกัน
  โดยเลนส์กันแรงกระแทกสูงของ บริษัทฯ ผลิตจาก Monomer ที่มีชื่อการค้าว่า “Trivex™”
  ซึ่งปัจจุบันมีผู้ผลิตเพียง 3 รายในโลกคือ บริษัทในประเทศญี่ปุ่น 1 ราย ในสหรัฐอเมริกา 1 ราย
  และในประเทศไทย 1 รายคือ บริษัท ไทยออพติคอล กรุ๊ป จำกัด(มหาชน) โดย 2
  รายแรกจะผลิตและจำหน่ายได้เฉพาะสินค้ากึ่งสำเร็จรูป (Semi-finished Lenses)
  ที่จะต้องนำไปฝนต่อ ภายใต้เครื่องหมายการค้าของตนเองเท่านั้น ในขณะที่บริษัทฯ
  เป็นผู้ผลิตอิสระรายแรก และรายเดียวที่ทำการผลิตเลนส์กันแรงกระแทกสูงจาก Trivex
  ™ในรูปแบบของสินค้าสำเร็จรูป (Finished Lenses)

  ทั้งนี้เลนส์สายตาพลาสติก จะทำการผลิตออกมาใน 2 รูปแบบ ดังนี้

  * เลนส์กึ่งสำเร็จรูป (Semi-Finished Lenses)

  เป็นเลนส์สายตาที่มีการทำความโค้งที่ผิวเลนส์ด้านนอกให้ได้ตามแบบมาตรฐานโดยผู้ซื้อจะต้องมี

  ห้องแล็บ (Rx Lab) เพื่อนำเลนส์กึ่งสำเร็จรูปไปฝนผิวเลนส์ด้านในเพิ่มเติม เพื่อให้ได้ค่าสายตา

  ตามที่ลูกค้าแต่ละรายต้องการต่อไป

  * เลนส์สำเร็จรูป (Finished Lenses)

  เป็นเลนส์สายตาที่มีโค้งผิวเลนส์ทั้งด้านนอกและด้านในให้ได้ความโค้งเป็นค่าสายตามาตรฐานซึ่งผู้ซื้อสามารถนำไปใช้ตัดประกอบกับแว่นตาได้ทันที
  โดยเลนส์สำเร็จรูปนี้ จะทำการจำหน่ายทั้งเลนส์ไม่เคลือบผิวด้วยเคมี
  และเลนส์เคลือบผิวด้วยเคมี ซึ่งเป็นสินค้ามูลค่าเพิ่ม (Value Added) ดังนี้

  - เลนส์เคลือบเคมีผิวแข็ง (Hard Coated) เป็นเลนส์สำเร็จรูป
  ที่ทำการเพิ่มคุณสมบัติพิเศษด้วย

  การเคลือบแข็งบนผิวเลนส์ เพื่อให้ทนต่อการขีดข่วน

  - เลนส์เคลือบเคมีตัดแสงสะท้อน (Multicoated) เป็นเลนส์สำเร็จรูป
  ที่ทำการเพิ่มคุณสมบัติพิเศษ

  ด้วยการเคลือบสารเคมีเพื่อตัดเงาสะท้อนบนผิวเลนส์ซึ่งเลนส์สำเร็จรูปที่เคลือบเคมีตัดแสงสะท้อนโดยทั่วไปจะทำการเคลือบเคมีผิวแข็งก่อนด้วย
  (Hard Multicoated)

  - เลนส์เคลือบเคมีป้องกันน้ำเกาะผิวเลนส์(Water Repellent)
  เป็นเลนส์สำเร็จรูปที่ทำการเพิ่ม
  คุณสมบัติพิเศษด้วยการเคลือบสารเคมีเพื่อป้องกันไม่ให้น้ำเกาะบนผิวเลนส์โดยหากมีละอองน้ำ

  อยู่บนเลนส์จะไหลออกทันที ทำให้ไม่รบกวนการมองเห็น

ซึ่งเลนส์แต่ละรูปแบบ จะมีผลิตภัณฑ์ย่อย ตามประเภทการใช้งานได้อีก 3 ประเภท คือ

-   เลนส์ชั้นเดียว (Single Vision Lenses)

  เป็นเลนส์ที่ใช้แก้ไขสายตาสั้น หรือสายตายาว อย่างหนึ่งอย่างใด
  โดยอาจจะมีการแก้ไขสายตาเอียงร่วมอยู่ด้วย โดยมาตรฐานเลนส์ที่ผลิตทั่วไปจะมีสายตา ตั้งแต่
  +- 0.25 ถึง +- 6.00 และ/หรือสายตาเอียง ตั้งแต่ – 0.25 ถึง – 2.00
  ในทุกระดับการเปลี่ยนแปลงที่ 0.25 ดังนั้นเฉพาะเลนส์ชั้นเดียวจะแบ่งย่อยสินค้าออกได้ถึง 384
  รายการ ตามแต่อัตราการแก้ไขสายตาข้างต้น

-   เลนส์สองชั้น (Bifocal Lenses)

  เป็นเลนส์ที่ใช้แก้ไขการมองเห็นที่ระยะไกล และระยะอ่านหนังสือ ซึ่งโดยทั่วไปมักพบในผู้สูงอายุ
  โดยเลนส์สองชั้นจะใช้เทคโนโลยีการผลิตในการนำชิ้นเลนส์หลายชิ้นมาประกอบกันเป็นตัวเลนส์
  สองชั้น ดังนั้นในเนื้อเลนส์จะมีรอยต่อของช่วงการมองเห็นชัดทั้งสองช่วง

-   เลนส์หลายชั้นไร้รอยต่อ (Progressive Lenses)

  เป็นเลนส์สำหรับคนที่มีค่าสายตา 2 แบบ เช่นเดียวกับเลนส์สองชั้น
  แต่จะแตกต่างกันที่เลนส์หลายชั้นไร้รอยต่อใช้เทคโนโลยีการออกแบบความโค้งของผิวเลนส์ในการกำหนดค่าของสายตาให้ค่อยๆ
  ปรับระยะการมองระหว่างช่วงที่มองไกลชัด และช่วงที่มองใกล้ชัด
  ดังนั้นในเนื้อเลนส์จะมองไม่เห็นเส้นรอยต่อใดๆ เลย
  ทำให้สภาพภายนอกของเลนส์หลายชั้นไร้รอยต่อจะมองดูเหมือนเลนส์ชั้นเดียว
  นอกจากนี้ยังช่วยให้ผู้สวมใส่รู้สึกสบายตามากขึ้นเนื่องจากสามารถมองเห็นได้ชัดในทุกระยะโดยไม่เห็นช่วงรอยต่อของเลนส์เหมือนในเลนส์สองชั้น

-   2. เลนส์สายตากระจก (Mineral Lenses)

เป็นเลนส์สายตาที่ผลิตจากกระจก โดยนำกระจก (Blank) มาฝนให้ได้ความโค้งทั้งด้านนอก
และด้านใน

ซึ่งสามารถแยกย่อยผลิตภัณฑ์ตามวัตถุดิบกระจกที่นำมาใช้ผลิตเลนส์ได้ดังนี้

1.  เลนส์กระจกธรรมดา (Mineral 1.523)

  เป็นเลนส์ที่ผลิตจากกระจกมีดัชนีการหักเหของแสงที่ 1.523 ซึ่งเป็นเลนส์กระจกที่ ใช้กันอยู่ทั่วไป

2.  เลนส์กระจกบางพิเศษ 1.6 (Mineral 1.6)

  เป็นเลนส์ที่ผลิตจากกระจกที่มีส่วนผสมพิเศษ ทำให้มีดัชนีการหักเหของแสงที่1.6 ซึ่งสูงกว่าเลนส์

  ธรรมดาให้สามารถผลิตเลนส์ได้บางลง จึงเหมาะที่จะใช้ทำเลนส์สายตาสำหรับผู้ที่มีสายตาผิดปกติ

  มากๆ เช่น สายตาสั้นมาก หรือยาวมาก ทำให้เลนส์มีน้ำหนักเบา

3.  เลนส์กระจกบางพิเศษ 1.7 (Mineral 1.7)

  เป็นเลนส์ที่ผลิตจากกระจกที่มีส่วนผสมพิเศษ ทำให้มีดัชนีการหักเหของแสงที่ 1.7
  ซึ่งนับเป็นกระจกที่

  มีดัชนีการ หักเหของแสงสูงสุด ทำให้สามารถผลิตเลนส์ได้บางและเบา

ทั้งนี้เลนส์กระจก จะมีผลิตภัณฑ์แบ่งย่อยออกเช่นเดียวกับเลนส์พลาสติกกล่าวคือจะประกอบไปด้วย

2 รูปแบบ ดังนี้

  * เลนส์กึ่งสำเร็จรูป (Semi-Finished Lenses)

  * เลนส์สำเร็จรูป (Finished Lenses)

  โดยเลนส์สำเร็จรูป จะจำหน่ายแบบไม่เคลือบเคมี และเคลือบเคมีตัดแสงสะท้อน
  (Multicoated) ซึ่งเป็น

  สินค้ามูลค่าเพิ่ม (Value Added) และเลนส์แต่ละรูปแบบ จะมีผลิตภัณฑ์ย่อย
  ตามประเภทการใช้งานได้

  อีก 3 ประเภท คือ

-   เลนส์ชั้นเดียว (Single Vision Lenses)

-   เลนส์สองชั้น (Bifocal Lenses)

-   เลนส์หลายชั้นไร้รอยต่อ (Progressive Lenses)

  แต่เนื่องจากเลนส์สายตากระจกมีแนวโน้มความต้องการในตลาดโลกที่ลดลงไปตามลำดับ และ
  การผลิตจำหน่ายเลนส์สายตากระจกในแต่ละกลุ่มย่อยมีปริมาณ และมูลค่าไม่มากนัก
  ดังนั้นในโครงสร้างรายได้รวมของบริษัท และบริษัทย่อย
  จึงไม่แยกโครงสร้างรายได้แยกกลุ่มย่อยสำหรับเลนส์สายตากระจก
  โดยจะรวมเลนส์สายตากระจกทุกประเภทไว้เป็นกลุ่มเดียว
  ทั้งนี้เลนส์สายตากระจกผลิตที่บริษัทย่อยทั้งหมด

-   3. เลนส์สั่งฝนพิเศษ (Prescription Lenses หรือ Rx Lenses)

  เป็นสินค้าประเภทมูลค่าเพิ่ม ( Value Added) โดยจะเป็นการนำเลนส์สายตาพลาสติก
  หรือเลนส์สายตากระจก ประเภทกึ่งสำเร็จรูปมาฝนให้พอดีกับสายตาตามที่ลูกค้าต้องการ
  ซึ่งตามปกติทางผู้ซื้อจะต้องนำเลนส์กึ่งสำเร็จรูปไปฝนเอง
  แต่เนื่องจากลูกค้าของบริษัทย่อยในต่างประเทศบางรายมีข้อจำกัดในการสร้างห้องแล็บ (Rx
  Lab) เพื่อฝนเลนส์กึ่งสำเร็จรูปเอง เนื่องจากต้องลงทุนสูงทั้งเครื่องจักร
  และเครื่องมือในการฝนสำหรับเลนส์แต่ละประเภท และแต่ละอัตราการขยาย
  รวมถึงต้องใช้พนักงานที่มีความเชี่ยวชาญที่จะมีค่าจ้างสูงมาก
  จึงหันมาทำการว่าจ้างผู้ผลิตเลนส์ให้ทำการผลิตให้
  เนื่องจากการผลิตดังกล่าวมีการผลิตเป็นจำนวนจำกัดเฉพาะแต่ละขนาดของสายตาตามคำสั่งซื้อ
  ปัจจุบันผู้ผลิตอื่นๆ ยังไม่มีการทำตลาดในส่วนนี้ จึงนับเป็นสินค้าพิเศษ
  โดยเลนส์สั่งฝนพิเศษผลิตที่บริษัทย่อยทั้งหมด

-   4. สินค้าและบริการอื่น

ได้แก่ แม่แบบแก้ว (Glass Mould) สินค้าซื้อมาเพื่อขายต่อ และการให้บริการเคลือบเคมีผิวแข็ง
และ

เคลือบเคมีตัดแสง สะท้อน

  4.1 แม่แบบแก้ว (Glass Mould)
  เป็นแผ่นกระจกที่นำไปใช้เป็นแบบในการหล่อเลนส์พลาสติกซึ่ง แม่แบบแก้วจะ ประกอบไปด้วย 2
  ส่วน คือ แม่แบบเลนส์ด้านนอก และแม่แบบเลนส์ด้านใน
  โดยจะมีลักษณะเป็นแผ่นกระจกที่มีการฝนให้ได้ความโค้งตามที่ออกแบบไว้สำหรับการผลิตเลนส์ในแต่ละประเภท
  เนื่องจากเลนส์ที่ผลิตจากวัตถุดิบต่างชนิดกันจะมีดัชนีการหักเหของแสงที่ต่างกัน
  ทั้งนี้แม่แบบแก้วผลิตที่บริษัทย่อยเดิมผลิตเพื่อใช้ใน กระบวนการผลิตของบริษัท และบริษัทย่อยเอง
  ซึ่งบริษัทย่อยเริ่มส่งออกแม่แบบแก้วในปี 2547

  4.2 สินค้าซื้อมาเพื่อขายต่อเป็นการขายวัตถุดิบ วัสดุสิ้นเปลืองการผลิต และสินค้าเลนส์

  4.3 การให้บริการเคลือบเคมีผิวแข็ง และเคลือบเคมีตัดแสงสะท้อน
  เป็นการให้บริการเคลือบเคมีสำหรับ

  เลนส์พลาสติก

สรุปผลิตภัณฑ์ของบริษัท บริษัทย่อย และบริษัทร่วม

[]

[]

+-------------------+--------------------------+----------------------+
| บริษัทฯ             | บริษัทย่อย                  | บริษัทร่วม              |
+-------------------+--------------------------+----------------------+
|                   |   เลนส์พลาสติกธรรมดา       |                      |
|  เลนส์พลาสติกธรรมดา |                          |                      |
|                   | (CR-39)                  |                      |
| (CR-39)           |                          |                      |
+-------------------+--------------------------+----------------------+
|   เลนส์เปลี่ยนสี      | เลนส์สายตากระจก           |                      |
|                   |                          |                      |
|   (Photochromic   | (Mineral Lenses)         |                      |
|   Lenses)         |                          |                      |
+-------------------+--------------------------+----------------------+
|   เลนส์บางพิเศษ     | เลนส์สั่งฝนพิเศษ             | เลนส์สั่งฝนพิเศษ         |
|                   |                          |                      |
| (High Index       | (Prescription Lenses หรือ | (Prescription Lenses |
| Lenses)           | Rx Lenses)               | หรือRx Lenses)        |
+-------------------+--------------------------+----------------------+
|                   | แม่แบบแก้ว                 |                      |
| เลนส์กันแรงกระแทกสูง |                          |                      |
|                   | (Glass Mould)            |                      |
|   (High Impact    |                          |                      |
|   Resistant       |                          |                      |
|   Lenses)         |                          |                      |
+-------------------+--------------------------+----------------------+
| บ                 | บริการเคลือบเคมีผิวแข็ง และ   |                      |
| ริการเคลือบเคมีผิวแข็ง |                          |                      |
| และ               | เคลือบเคมีตัดแสงสะท้อน       |                      |
|                   |                          |                      |
| เ                 |                          |                      |
| คลือบเคมีตัดแสงสะท้อน |                          |                      |
+-------------------+--------------------------+----------------------+

4.2 การตลาดและภาวะการแข่งขัน

-   นโยบาย และลักษณะการตลาด

  กลยุทธ์การแข่งขัน

  บริษัทและบริษัทย่อย ไม่เน้นการแข่งขันในด้านราคา โดยจะทำการจำหน่ายสินค้าให้แก่ลูกค้าแต่ละ

  รายในราคาเฉลี่ยที่ไม่ต่ำกว่าต้นทุนการผลิตเท่านั้น ทั้งนี้บริษัท และบริษัทย่อยใช้ 3 กลยุทธ์หลักใน

  การแข่งขัน คือ ด้านคุณภาพสินค้า การให้บริการ และการมีประเภทสินค้าต่างๆ
  ครบถ้วนทุกประเภท

  ของเลนส์สายตา สรุปได้ดังนี้

  คุณภาพสินค้า

  บริษัทและบริษัทย่อย ให้ความสำคัญต่อคุณภาพสินค้ามากที่สุด
  โดยมีระบบการควบคุมคุณภาพสินค้าในทุกขั้นตอนการผลิต ซึ่งจะทำการตรวจสอบเลนส์ทุกชิ้น
  ทั้งค่ากำลังสายตา ความหนาของเลนส์ สี และรอยตำหนิ ทำให้สินค้ามีคุณภาพ
  มีอายุการเก็บรักษาและอายุใช้งานนาน และได้มาตรฐานเดียวกันทุกรอบการผลิต
  ทำให้ลูกค้ามีความมั่นใจในผลิตภัณฑ์ ส่งผลถึงการกลับเข้ามาสั่งซื้อสินค้าอย่างต่อเนื่อง
  เป็นการรักษาฐานลูกค้าเดิม รวมถึงขยายฐานลูกค้าใหม่ๆ ที่ต้องการสินค้าคุณภาพสูง

  โรงงานของบริษัทและบริษัทย่อย ล่าสุดได้รับประกาศนียบัตร ISO 9001 : 2008 จาก TUV
  CERT ในมาตรฐานการผลิต
  และสินค้าทั้งหมดได้รับการรับรองตามมาตรฐานสากลจากองค์การอาหารและยาของประเทศสหรัฐอเมริกา
  และสหภาพยุโรป สามารถที่จะจำหน่ายได้ทั่วโลก

  การให้บริการ

  จากการวางแผนการผลิตเป็นอย่างดี และมีสินค้าคงคลังอย่างเพียงพอ ทำให้บริษัทและบริษัทย่อย
  มี ความสามารถในการรองรับคำสั่งซื้อจำนวนมาก และสามารถส่งสินค้าได้ตรงตามกำหนด
  รวมถึงการให้บริการข้อมูลของบริษัท และบริษัทย่อย ทางอินเตอร์เน็ตที่ Home Page ของบริษัทฯ
  และการติดต่อประสานงานผ่านทาง E-mail รวมถึงการรับฟังความคิดเห็นของลูกค้าในทุกๆ ด้าน
  เพื่อพัฒนาและปรับปรุงสินค้าและการให้บริการ รวมถึงการจัดหาสินค้าต่างๆ
  เพิ่มเติมตามความต้องการของลูกค้า เป็นการให้บริการที่บริษัท และบริษัทย่อยให้กับลูกค้าทุกราย
  ซึ่งนับเป็นอีกกลยุทธ์ที่สำคัญ ที่ทำให้ลูกค้าพึงพอใจในตัวบริษัท และบริษัทย่อย

  ประเภทสินค้า

  สินค้าเลนส์สายตาของบริษัท และบริษัทย่อย จะครอบคลุมในทุกประเภทของเลนส์ ซึ่งรวมถึง การ
  ผลิตเลนส์สั่งฝนพิเศษ
  ซึ่งโรงงานผลิตเลนส์สายตาอิสระโดยทั่วไปยังไม่มีรายใดรับจ้างผลิตนับว่าบริษัทและบริษัทย่อย
  เป็นผู้ผลิตเลนส์อิสระเพียงกลุ่มเดียวที่มีสินค้าหลากหลายครบทุกประเภท
  ซึ่งทำให้ลูกค้ามีความสะดวก ประหยัด และควบคุมการสั่งซื้อสินค้าได้ง่าย
  จากการติดต่อสั่งซื้อสินค้าเพียงแหล่งเดียว (One Stop Shop)
  ที่นับเป็นอีกกลยุทธ์หนึ่งที่เหนือกว่าคู่แข่งขันรายอื่นๆ

-   ลูกค้าเป้าหมาย

  บริษัท และบริษัทย่อย มีกลุ่มลูกค้าเป้าหมายเฉพาะอยู่ที่ผู้ค้าส่ง กลุ่มร้านค้าปลีกขนาดใหญ่ และ
  โรงงานผลิต เลนส์จากเลนส์กึ่งสำเร็จรูป ในแต่ละประเทศที่ไม่มีโรงงานผลิตเอง
  แต่ต้องการสินค้าที่มีคุณภาพสูงภายใต้ชื่อ เครื่องหมายการค้าของตนเอง
  หรือเครื่องหมายการค้าอื่นๆ ที่ไม่ใช่ของผู้ผลิตรายใหญ่
  ที่ลูกค้าเหล่านั้นถือว่าเป็นคู่แข่งขันอยู่ในตลาด

-   ช่องทางการจำหน่าย

  บริษัทและบริษัทย่อย ทำการจำหน่ายสินค้าทั้งในและต่างประเทศ
  โดยมีสัดส่วนรายได้และค่าบริการ

  ตามงบการเงิน ดังนี้

  ------------------------- --------------- --------------- ---------------
  การจำหน่าย                 งบรวม           งบรวม           งบรวม

                            ปี 2553          ปี 2552          ปี 2551

  ในประเทศ                  5.47%           5.16%           6.04%

  ต่างประเทศ                 94.53%          94.84%          93.96%
  ------------------------- --------------- --------------- ---------------

  โดยรายได้และค่าบริการในประเทศเกือบทั้งหมดของบริษัท
  และบริษัทย่อยเป็นการจำหน่ายเลนส์สายตา ให้กับบริษัท นำศิลปไทย จำกัด
  ซึ่งเป็นบริษัทที่เกี่ยวข้อง และเป็นตัวแทนจำหน่ายเลนส์สายตาของบริษัท และ
  บริษัทย่อยในประเทศแต่เพียงผู้เดียว
  โดยมีรายละเอียดรายการธุรกิจกับกิจการที่เกี่ยวข้องกันในหายเหตุประกอบงบการเงินหรับช่องทางการจำหน่ายสำหรับตลาดต่างประเทศของบริษัทฯ
  มีสัดส่วนการจำหน่ายสินค้าในแต่ละโซนของโลก ดังนี้

  ทั้งนี้บริษัท และบริษัทย่อย ไม่มีลูกค้ารายใหญ่รายใด ที่มีสัดส่วนการขายเกินกว่าร้อยละ 30
  ของรายได้

  จากการขายและบริการรวม

4.3 อุตสาหกรรมเลนส์สายตา และสภาพการแข่งขัน

-   อุตสาหกรรมเลนส์ และสภาพการแข่งขันในประเทศไทย

  ประเทศไทยนับเป็นฐานการผลิตเลนส์รายใหญ่ของโลก มีกำลังการผลิตรวมกว่า ร้อยละ 22
  ของความต้องการใช้เลนส์ของทั้งโลก
  ซึ่งผู้ผลิตเลนส์รายใหญ่ของโลกได้เข้ามาตั้งฐานการผลิตในประเทศไทย
  จนถึงปัจจุบันมีโรงงานผลิตเลนส์ในประเทศที่ดำเนินกิจการเป็นอุตสาหกรรมมาตรฐานขนาดใหญ่จำนวน
  8 ราย ดังนี้

  1. บริษัท โฮยา เลนส์ ( ประเทศไทย) จำกัด ของประเทศญี่ปุ่น

  2. บริษัท เอสซิลอร์ แมนูแฟคเจอริ่ง จำกัด ของประเทศฝรั่งเศส

  3. บริษัท โรเดนสต๊อก (ประเทศไทย) จำกัด ของประเทศเยอรมัน

  4. บริษัท โซลาร์ เลนส์ จำกัด ของประเทศออสเตรเลีย ผลิตเลนส์กันแดด

  5. บริษัท ไทยออพติคอล กรุ๊ป จำกัด (มหาชน)

  6. บริษัท อุตสาหกรรมแว่นตาไทย จำกัด

  7. บริษัท โพลีซัน จำกัด ผลิตเลนส์กันแดด

  8. บริษัท คริสตอลเลนส์ จำกัด

ข้อมูลจากกรมศุลกากรประเทศไทย เกี่ยวกับเลนส์ตั้งแต่ปี พ.ศ. 2543 – 2553( ค.ศ. 2000 –
2010 ) มีดังนี้

1. ปริมาณเลนส์ และมูลค่าเลนส์ที่ส่งออกจากประเทศไทย

พ.ศ. 2553 ปริมาณเลนส์ 193.30 ล้านแผ่น

มูลค่าเลนส์ 24,792.00 ล้านบาท

[]

2. แบ่งเป็นเลนส์ พลาสติก และเลนส์กระจก

พ.ศ. 2553 ปริมาณเลนส์ พลาติก 191.0 ล้านแผ่นคิดเป็น 24,551 ล้านบาท

ปริมาณเลนส์ กระจก 1.5 ล้านแผ่นคิดเป็น 241 ล้านบาท

  []

  []

  แสดงให้เห็นแนวโน้มการใช้เลนส์พลาสติกเพิ่มขึ้นในขณะที่เลนส์กระจกมีแนวโน้มการใช้ลดลง
  ฉะนั้นการที่ บริษัทฯ มุ่งพัฒนาและวิจัยการผลิตเลนส์พลาสติก
  จึงคิดว่าบริษัทเข้าใจอุตสาหกรรมเลนส์ดี

  และจากผู้ผลิตในประเทศทั้งหมดนี้บริษัท อุตสาหกรรมแว่นตาไทย จำกัด
  ซึ่งเป็นบริษัทย่อยนับเป็นผู้ผลิตเลนส์สายตาของคนไทยที่เปิดดำเนินการเป็นแห่งแรก
  บริษัทและบริษัทย่อยเป็นผู้ผลิตอิสระและเป็นบริษัทของคนไทยรายใหญ่ที่สุด
  และมีผลิตภัณฑ์ครบทุกประเภทโดยผู้ผลิตอิสระในประเทศรายอื่นจะทำการผลิตเฉพาะเลนส์พลาสติก
  และมีผลิตภัณฑ์ไม่ครบทุกประเภทเทียบเท่ากับผลิตภัณฑ์ของบริษัทและบริษัทย่อยซึ่งยังไม่ถือว่าเป็นคู่แข่งขันที่มีนัยสำคัญ

  ทั้งนี้ผู้ผลิตเลนส์ในประเทศทุกรายส่วนใหญ่เป็นการผลิตเพื่อส่งออกแทบทั้งสิ้น
  เนื่องจากตลาดเลนส์สายตาในประเทศค่อนข้างเล็ก
  โดยมีปริมาณความต้องการเลนส์สายตาในประเทศมีเพียงประมาณ 10 ล้านชิ้นต่อปีเท่านั้น
  ซึ่งผู้ที่มีสายตาผิดปกติในประเทศไทยส่วนใหญ่ยังไม่มีการใช้เลนส์สายตา
  และมีระยะเวลาการเปลี่ยนเลนส์ที่ประมาณ 5-6 ปีต่อครั้ง
  ซึ่งต่ำกว่าค่าเฉลี่ยของการใช้เลนส์สายตาทั่วโลกอยู่มาก

  สำหรับตลาดขายปลีกเลนส์สายตาในประเทศ ผู้บริโภคไม่ได้ให้ความสำคัญกับยี่ห้อของเลนส์มากนัก
  โดยจะให้ความเชื่อถือกับร้านแว่นตามากกว่าและขึ้นอยู่กับร้านแว่นตาว่าจะซื้อเลนส์สายตาจากผู้ขายรายใด
  โดยที่ผู้บริโภคที่ใช้แว่นตาอยู่มักจะไม่ทราบว่าตนเองใช้เลนส์ของบริษัทใดอยู่
  อย่างไรก็ตามสินค้าของบริษัทฯ และบริษัทย่อยที่จำหน่ายอยู่ในประเทศ
  มีสัดส่วนการตลาดอยู่ที่ประมาณร้อยละ 30 ของปริมาณการใช้ในประเทศ โดยส่วนที่เหลือมีบริษัท
  โฮย่า เลนส์ (ประเทศไทย) จำกัด และบริษัท เอสซิลอร์ แมนูแฟคเจอริ่ง จำกัด
  เป็นผู้ครองสัดส่วนการตลาดในประเทศรายใหญ่
  ซึ่งที่ผ่านมาตลาดในประเทศไม่มีการขยายตัวมากนัก

-   อุตสาหกรรมเลนส์ในตลาดโลก

ในแต่ละปีจะมีความต้องการใช้เลนส์สายตาจำนวน 800-900 ล้านชิ้นทั่วโลก โดยร้อยละ 90
ของเลนส์ที่ขายไปเป็นการใช้เพื่อทดแทนเลนส์เดิม โดยมีระยะเวลาการเปลี่ยนเลนส์ทุก 3-4 ปี
ทั้งนี้มีแหล่งผลิตเพื่อรองรับความต้องการใช้เลนส์สายตาทั่วโลก ดังนี้

[]

  ที่มา : PPG Industries Inc.

ทั้งนี้โดยแบ่งเป็นการใช้เลนส์ในเขตพื้นที่ต่างๆ และประเภทของเลนส์ ในสัดส่วนดังนี้

ทั้งนี้โดยแบ่งการใช้เลนส์ในเขตพื้นที่ต่างๆ และประเภทของเลนส์ ในสัดส่วนดังนี้

[]

  ที่มา : PPG Industries Inc.

โดยผู้ผลิตเลนส์รายใหญ่จะทำการผลิตเลนส์ภายใต้เครื่องหมายการค้าของตนเอง ซึ่งยังคงมีผู้ค้าส่ง
กลุ่มร้านค้าแว่นตา และห้อง Labในประเทศต่างๆ โดยเฉพาะในแถบยุโรป และอเมริกา
ยังคงต้องการขายสินค้าภายใต้เครื่องหมายการค้าของตนเอง
แต่การผลิตเลนส์จำเป็นต้องมีเทคโนโลยีเป็นของตนเอง ที่ต้องใช้ทั้งการลงทุนและระยะเวลา
อีกทั้งต้องมีการผลิตจำนวนที่สูงพอ ในการที่จะทำให้คุ้มกับมูลค่าการลงทุน
ซึ่งกลุ่มผู้ค้าเหล่านี้ยังมีปริมาณการขายสินค้าไม่สูงเพียงพอที่จะมีความคุ้มค่าในการลงทุนผลิตเลนส์เอง
จึงจำเป็นต้องซื้อสินค้าจากผู้ผลิตอิสระอื่นๆ
นอกเหนือจากผู้ผลิตที่ผลิตสินค้าเฉพาะภายใต้เครื่องหมายการค้าของตนเอง

แม้ว่าปัจจุบันจะมีผู้ผลิตอิสระอยู่จำนวนมากกระจายอยู่ทั่วโลก แต่ส่วนใหญ่ก็จะเป็นผู้ผลิตรายเล็ก
ซึ่งบางแห่งก็จะไม่ได้มาตรฐาน หรือมีสินค้าไม่ครบทุกประเภท
ซึ่งทำให้ผู้ซื้อต้องหาสินค้าจากหลายแหล่งกว่าจะครบตามปริมาณ หรือประเภทเลนส์ที่ต้องการ
ดังนั้นผู้ผลิตที่มีการผลิตสินค้าหลากหลายครบทุกประเภทจะได้เปรียบในตลาดมากกว่า
ในปัจจุบันมีผู้ผลิตรายอิสระที่ทำการผลิตเลนส์ขายภายใต้เครื่องหมายการค้าของลูกค้ารายใหญ่
ที่มีปริมาณการผลิตสูงและมีสินค้าหลากหลายประเภท อยู่เพียง 4 ราย ได้แก่

  1. Polycore ประเทศสิงคโปร์

  2. กลุ่มไทยออพติคอล กรุ๊ป ประเทศไทย

  3. PT Duta ประเทศอินโดนีเซีย

  4. Wanzin Optical ประเทศสาธารณรัฐประชาชนจีน

-   แนวโน้มภาวะอุตสาหกรรมเลนส์ในตลาดโลก

  เลนส์กระจกมีแนวโน้มที่จะลดปริมาณความต้องการลงตามลำดับ
  ในขณะที่เลนส์พลาสติกมีแนวโน้มอัตราการขยายตัวของความต้องการเพิ่มขึ้น
  โดยเฉพาะเลนส์กันแรงกระแทกสูง ทั้งนี้ในส่วนของเลนส์กันแรงกระแทกสูง ปัจจุบันมี Monomer
  ที่ใช้ในการผลิตอยู่ 2 ตัว คือ “Polycarbonate “ และ “Trivex™” ซึ่ง Trivex™
  เป็นผลิตภัณฑ์ใหม่ของ PPG Industry, Inc. ประเทศสหรัฐอเมริกา ที่เปิดตัวเมื่อไม่นานมานี้
  โดยจะมีคุณสมบัติที่ดีกว่า Polycarbonate ได้แก่

  1. Trivex™ ขัดแต่งผิวง่ายกว่า Polycarbonate จึงเป็นที่ต้องการของห้อง Lab
  ที่จะขัดแต่งเลนส์จากเลนส์กึ่ง

  สำเร็จรูปได้ง่ายกว่า

  2. Trivex™ มีคุณสมบัติของเลนส์สายตาดีกว่า โดยมี Abbe Value สูงกว่า และไม่มี
  Residual Stress ในเลนส์

  3. Trivex™ มีความถ่วงจำเพาะเพียง 1.1 ในขณะที่ Polycarbonate มีความถ่วงจำเพาะที่
  1.22 ทำให้มีน้ำหนัก

  เบากว่า

  4. Trivex™ มีความทนทานต่อเคมีภัณฑ์ที่สูง ในขณะที่ Polycarbonate
  ไม่มีความทนทานต่อเคมีภัณฑ์

  5. Polycarbonate เมื่อถูกความร้อน หรือใช้งานนาน จะเปลี่ยนเป็นสีเหลือง และแตกลายงา

  ซึ่งไม่มีปัญหาดังกล่าวใน Trivex™

  6. Trivex™ เหมาะที่จะใช้กับแว่นไม่มีกรอบ (Rimless) ที่จะต้องเจาะรู

จากคุณสมบัติดังกล่าวทำให้ผู้บริโภคที่ต้องการเลนส์กันแรงกระแทกสูง
หันมาให้ความสนใจในเลนส์ที่ผลิตจาก Trivex™ มากกว่า Polycarbonate
รวมถึงร้านแว่นตาเองก็แนะนำให้ใช้เลนส์ที่ผลิตจาก Trivex™ โดยปัจจุบัน
ผู้ที่ผลิตเลนส์กันแรงกระแทกสูงจาก Trivex™ มีอยู่เพียง 3 บริษัท คือ Hoya Lens ของญี่ปุ่น ,
Younger Optics ของสหรัฐอเมริกา และบริษัท ไทยออพติคอล กรุ๊ป จำกัด (มหาชน)
ของประเทศไทยเท่านั้น โดย Hoya Lens และ Younger Optics
จะผลิตเลนส์ภายใต้เครื่องหมายการค้าของตนเองเท่านั้น และยังผลิตได้เฉพาะเลนส์กึ่งสำเร็จรูป
(Semi Finished Lenses) ที่จะต้องนำไปฝนต่ออีกครั้งหนึ่ง ในขณะที่บริษัทฯ
เป็นผู้ผลิตเพียงรายเดียวที่ผลิตภายใต้เครื่องหมายการค้าของลูกค้า
และเป็นเพียงรายเดียวที่สามารถผลิตเลนส์สำเร็จรูปได้ (Finished Lenses)
จึงเป็นโอกาสที่ดีของผู้ผลิตที่ผลิตเลนส์กันแรงกระแทกสูง จาก Trivex™
โดยเฉพาะอย่างยิ่งกับบริษัทฯ ในช่วงที่ยังมีผู้ผลิตจำนวนน้อยรายนี้

4.4 การจัดหาผลิตภัณฑ์

-   การผลิต

ปัจจุบันบริษัท และบริษัทย่อย ทำการผลิต 300 วัน/ปี ทำการผลิต 1 ถึง 2 กะต่อวัน (กะละ 8
ชั่วโมง) ขึ้นกับสายงานการผลิต และสินค้าที่จะต้องส่งมอบตามคำสั่งซื้อ
ด้วยกำลังการผลิตของเครื่องจักรที่ใช้ในการผลิตสินค้าแต่ละประเภทผลิตภัณฑ์ของบริษัทและบริษัทย่อย
ในปี 2553 บริษัทฯ ได้ย้ายพื้นที่การผลิต CR39 ไปอยู่ที่อาคารผลิตใหม่ 4 ชั้น พื้นที่ 6,000
ตารางเมตร แต่ใช้ ในเบื้องต้นเพียง 2 ชั้น สำหรับพื้นที่เก่า
มีการปรับปรุงให้เหมาะสมกับความต้องการของตลาด

+-------------------+---------+-----------+-------------+-------------+
| ประเภทผลิตภัณฑ์      | ผู้ผลิต    | 2553      | 2552        | 2551        |
+-------------------+---------+-----------+-------------+-------------+
|                   |         | สัด        | สัดส่วนกำลัง   | สัดส         |
|                   |         | ส่วนกำลังกา | การผลิตปัจจุบัน | ่วนกำลังการผล |
|                   |         | รผลิตปัจจุบัน | ต่อกำล       | ิตปัจจุบันต่อกำล |
|                   |         |           | ังการผลิตสูงสุด | ังการผลิตสูงสุด |
|                   |         | ต่อกำลังก   |             |             |
|                   |         | ารผลิตสูงสุด |             |             |
+-------------------+---------+-----------+-------------+-------------+
| 1. เลนส์พลาสติก     |         |           |             |             |
+-------------------+---------+-----------+-------------+-------------+
| 1.1               | บริษัทฯ   | 94.24%    | 85.66%      | 91.46%      |
| เลนส์พลาสติกธรรมดา  |         |           |             |             |
|                   | และ     |           |             |             |
|                   | บริษัทย่อย |           |             |             |
+-------------------+---------+-----------+-------------+-------------+
| 1.2               | บริษัทฯ   | 53.93%    | 46.69%      | 82.72%      |
| เลนส์พลาสติกมูลค่าเพิ่ม |         |           |             |             |
+-------------------+---------+-----------+-------------+-------------+
| 2. เลนส์สั่งฝนพิเศษ   | บริษัทย่อย | 63.61%    | 56.32%      | 81.15%      |
+-------------------+---------+-----------+-------------+-------------+
| 3. เลนส์กระจก      | บริษัท    | 85.77%    | 53.55%      | 92.58%      |
| และอื่นๆ            | และ     |           |             |             |
|                   | บริษัทย่อย |           |             |             |
+-------------------+---------+-----------+-------------+-------------+
| รวมผลิตภัณฑ์ทุกชนิด    | รวม     | 86.67%    | 70.36%      | 89.49%      |
+-------------------+---------+-----------+-------------+-------------+

-   วัตถุดิบ

บริษัทและบริษัทย่อย ใช้วัตถุดิบในการผลิตที่ต้องสั่งซื้อจากต่างประเทศทั้งหมด
ราคาของวัตถุดิบไม่ผันแปรตามราคาน้ำมัน และการปรับราคาของผู้จัดจำหน่ายจะมีการแจ้งล่วงหน้า
เพื่อมิให้กระทบต่อการผลิตของลูกค้า
ซึ่งที่ผ่านมาการปรับราคาของวัตถุดิบไม่ผลกระทบต่อต้นทุนการผลิตมากนักซึ่งที่ผ่านมาบริษัท
และบริษัทย่อย ไม่เคยมีปัญหาในการสั่งซื้อสินค้า

-   ผลกระทบต่อสิ่งแวดล้อม

บริษัท และบริษัทย่อย มีการคำนึงถึงผลกระทบต่อสิ่งแวดล้อม สุขภาพของพนักงาน และบุคคลอื่นๆ
ที่พักอาศัยในบริเวณใกล้เคียงโรงงานดังนั้นในกระบวนการผลิตที่อาจมีการสัมผัสกับเคมีหรือฝุ่นละอองก็จะมีข้อบังคับให้พนักงานสวมถุงมือยาง
ใส่เสื้อคลุม ใส่ผ้าปิดจมูกและปาก และสวมรองเท้าบูตยาง เพื่อความปลอดภัย
อีกทั้งภายในโรงงานจะมีระบบดักฝุ่นผงที่เกิดจากการขัดเลนส์
และน้ำเสียที่เกิดขึ้นในกระบวนการผลิตทั้งหมดจะผ่านระบบบำบัดน้ำเสีย

บริษัทฯ ได้ลงทุนสร้างระบบบำบัดน้ำเสียขึ้น ซึ่งระบบใหม่นี้สามารถนำน้ำกลับมาใช้ใหม่ได้
เพื่อลดต้นทุนค่าใช้น้ำในโรงงาน ตั้งแต่ปี 2553 โดยระบบกำจัดของเสียทั้งหมดได้รับการตรวจสอบ
และผ่านมาตรฐานของกรมโรงงานอุตสาหกรรม
กระทรวงอุตสาหกรรมดังนั้นจะไม่มีผลกระทบต่อสิ่งแวดล้อม ซึ่งที่ผ่านมานับตั้งแต่บริษัท
และบริษัทย่อยก่อตั้งโรงงานมา ไม่เคยมีข้อพิพาทหรือถูกฟ้องร้องเกี่ยวกับสิ่งแวดล้อมใดๆ

4.5 งานที่ยังไม่ได้ส่งมอบ

– ไม่มี –

(เฉพาะกรณีโครงการหรือชิ้นงานมูลค่าสูง)00